২০২২–২৩ জিম্বাবুয়ে নারী ক্রিকেট দলের থাইল্যান্ড সফর
জিম্বাবুয়ে নারী ক্রিকেট দল ২০২৩ সালের এপ্রিল মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য থাইল্যান্ড সফর করে। প্রাথমিকভাবে সফরে শুধু তিনটি টি২০আই ম্যাচ অনুষ্ঠিত হওয়ার কথা ছিল, কিন্তু পরবর্তীতে সফরের সূচিতে আরও একটি টি২০আই ম্যাচ ও তিনটি ওডিআই ম্যাচ যোগ করা হয়। টি২০আই সিরিজের প্রথম ম্যাচ শেষ হওয়ার পর পুনরায় সফরের সূচিতে পরিবর্তন আনা হয় ও শেষ টি২০আই ম্যাচটি বাতিল করা হয়। সিরিজের ম্যাচসমূহ ব্যাংককের তের্দথাই ক্রিকেট মাঠে অনুষ্ঠিত হয়। ওডিআই সিরিজে থাইল্যান্ড ৩–০ ব্যবধানে জয়লাভ করে। টি২০আই সিরিজে থাইল্যান্ড ২–১ ব্যবধানে জয়ী হয়।